Maar dit lyk of jy met die genade van die Here weer jou lewe bymekaar gekry het. Jy het die spoke oorwin, en jy beteken baie vir ander wat ook deur slegte tye gegaan het. Ek respekteer dit baie. En ek is dankbaar dat die Here deur jou bediening vir mense soos Suzanne en Hansie en Johan en die res van jou span nuwe lewe gegee het. ‘n Kans om heel te word. Die genade van die Heee is darem net wondeelik, is dit nie?
Om jou te antwoord op jou brief: Baie dankie dat jy en jou volgelinge bid dat ek my saak met die Here regmaak. Ek aanvaar julle gebede met liefde. Ek wil graag so naby as moontlik aan die Here lewe.
Maar Rooies- jy aanvaar verantwoordelikheid in hierdie brief. Jy vorm mense met jou leierskap. Jy het ‘n groot invloed. Doen dan ten minste die moeite om erns met die Woord van die Here te maak. Jy mag nie die Here se Woord so buig soos dit jou pas nie. Daai storie van Tinos vir wyn: waar kom jy daaraan? Watter geskrifte lees jy? Die erkende Griekse teks waarmee omtrent al die kerke van die wêreld werk met die Nuwe Testament, is die Nestle Alland teks. Ek ken hom goed. EK het dan vier jaar gevat om Grieks 1 deur te kom.. net bv Johannes 2: 9 en 10- die woord wat daar gebruik word is “oinos”. Wyn.
Gaan lees gerus weer Romeine 14. Daar is baie ruimte om oor eties- morele kwessies te verskil. Maar moenie die liefdesgebod oortree nie. Jesus het gesê deur ons liefde vir mekaar as medegelowiges sal die wêreld weet dat Hy die Here is. Niemand word in die hemel in geoordeel nie. Rooies, jou manier van doen in hierdie geval was leifdeloos en agterbaks. En die mense het dit raakgesien.
Ek wil baie dankie sê vir die honderde mense wat my en my gesin hierdie week ondersteun en gedra het. Ek het ernstig vir die Here die afgelope ruk voor hierdie insident gevra of ek ooit iets regkry in sy Koninkryk. Op ‘n baie vreemde manier het die Here geantwoord.
O ja, en die mense wat sulke goed soos Rooies se brief sommer net aanstuur en veroordeel… onthou die 9e gebod.
EN daarmee het ek hierdie gesprek afgehandel. Ek beweeg aan. Ek gaan nie met die koerante of radio of Huisgenoot daaroor praat nie. Ek gaan aan met my lewe en my bediening. Terwyl ek vashou aan wat die Here vir my gegee het in Prediker 9:7 :
Vergewe al die spelfoute, hierdie is op my tablet in die donker getik, terwyl dit uiteindelik reën in die Bosveld. God is goed!
Ai, Ewald. Ek is n ongelowige, so ek mag/moet nie eintlik kommentaar lewer nie. Ek is omring deur fantastiese, gelowige mense soos my ma wat groot rolmodelle is vir my. Mense wat, soos jy, hulle geloof as n werktuig gebruik om transformasie in hul lewens te bewerkstellig. Nie as n kruk nie.
Ek “ken” jou al n hele paar jaar van die blogs af en jy is vir my n toonbeeld van balans en menslikheid.
1. Ek sien hierdie ding van die non-alkoholiese wyn trek nou soos n veldbrand deur die charismatiese groepperings. Ek het nog altyd daaroor probeer uitsluitsel kry want hulle verwys na n hebreeuse term en dit, terwyl die NT tog grotendeels in grieks geskryf is, dan nie. Wat hierdie mense nou doen met hierdie snaakse brokkie inligting, is om ander mense te ontmagtig en te manipuleer en dis n baie slegte ding. Maar dis ook baie duidelik dat hierdie tipe mense se hele modus operandi geskoei is op vrees.
Ewald is ‘n mense mens. ‘n Mens wat waarlik omgee vir sy mede mens. Iemand wat ‘n ware normale lewe lei. Wat nie oordeel nie. Wat jou sal bystaan, selfs as dit beteken hy moet km’s uit sy pad ry.
en aan Rooies Strauss,ek wardeur dit dat jy opstaan vir dit wat reg is,jy is n voorbeeld vir my,as ek kyk na hoe God deur jou werk om dwelm verslaafdes en drankverslaafdes vry temaak en dan op telei vir sendelinge…
dieper sug… Vriend, soos ek vir Rooies gesê het, ek is nou moeg vir hierdie debat. Ek verstaan waar julle vandaan kom, ek gun dit vir julle om nooit ooit ooit weer iets te drink nie. Dis hoe die Here julle lei, so geniet dit. Daar staan egter ‘n klomp ander tekste ook in die Bybel wat nie die gebruik van drank verbied nie. Al daardie magtige wapens wat julle so na my toe gooi, praat van Dronkenskap. Daar is ‘n groot verskil tussen baie versigtige gebruik en dronkenskap.
En gaan lees dan baie versigtig Kolossense 2:16 tot die einde van die hoofstuk… voor jy dit ook uitskeur.
Die verse pas nie by jou storie in nie. En jy gaan ook kom met daai nonsens van Tiros vir nie- alkoholiese wyn- my vraag staan: waar kry jy dit langer as 3 dae na die druiweoes?
Ek is moeg gestry. Ek het werk om te doen. Ek moet vir mense vertel van Jesus, die Lewende Water, wat hulle dors vir altyd les. En julle het ‘n groot klomp van my tyd gesteel met hierdie debat wat julle in die openbaar ingesleep het, en my probeer besmeer.